Document ID: 32002R0993

32002R0993
L 151/11
JURNALUL OFÍCIAL AL UNIUNII EUROPENE
REGULAMENTUL (CE) NR. 993/2002 AL BĂNCII CENTRALE EUROPENE
din 6 iunie 2002
de rectificare a Regulamentului BCE/2001/13 privind bilanțul consolidat al sectorului instituțiilor financiare monetare (1)
(BCE/2002/4)
CONSILIUL GUVERNATORILOR BĂNCII CENTRALE EUROPENE,
având în vedere Regulamentul (CE) nr. 2533/98 al Consiliului din 23 noiembrie 1998 privind culegerea de informații statistice de către Banca Centrală Europeană (2), în special articolul 5 alineatul (1) și articolul 6 alineatul (4),
având în vedere Regulamentul (CE) nr. 2531/98 al Consiliului din 23 noiembrie 1998 privind aplicarea rezervelor minime obligatorii de către Banca Centrală Europeană (3), astfel cum a fost modificat prin Regulamentul (CE) nr. 134/2002 (4), în special articolul 6 alineatul (4),
întrucât:
(1)
Regulamentul BCE/2001/13 are rolul de a înlocui Regulamentul BCE/1998/16 din 1 decembrie 1998 privind bilanțul consolidat al sectorului instituțiilor financiare monetare (5), astfel cum a fost modificat prin Regulamentul BCE/2000/8 (6) din 1 ianuarie 2003. Raportarea în conformitate cu noul regim începe cu datele pentru luna ianuarie 2003. Obligațiile de raportare în conformitate cu Regulamentul BCE/1998/16 ar fi trebuit, prin urmare, să existe până la data de 1 ianuarie 2003. Cu toate acestea, data intrării în vigoare a Regulamentului BCE/2001/13 a fost fixată în mod eronat pentru 1 ianuarie 2002, având drept consecință faptul că Regulamentul BCE/1998/16 care, conform prevederilor Regulamentului BCE/2001/13, se abrogă la data intrării în vigoare a acestuia din urmă, a fost abrogat cu un an mai devreme decât ar fi trebuit. Regulamentul BCE/2001/13 trebuie, așadar, rectificat pentru a se arăta clar că intră în vigoare la 1 ianuarie 2003.
(2)
Agenții raportori se supun cerințelor de raportare prevăzute în Regulamentul BCE/1998/16 începând cu 1 ianuarie 1999. Aplicarea continuă a acestui din urmă regulament până la 31 decembrie 2002, în special obligația de a respecta prevederile acestuia începând cu 1 ianuarie 2002, adică înaintea datei de intrare în vigoare a prezentului regulament, nu este considerată că încalcă așteptările legitime ale agenților raportori care au continuat să raporteze informațiile statistice relevante după încheierea anului 2001,
ADOPTĂ PREZENTUL REGULAMENT:
Articolul 1
Regulamentul BCE/2001/13 se rectifică după cum urmează:
-
Articolul 8 alineatul (1) se înlocuiește cu următorul text:
„(1) Regulamentul (CE) nr. 2819/98 (BCE/1998/16) se abrogă la 1 ianuarie 2003.”
-
Articolul 9 se înlocuiește cu următorul text:
„Articolul 9
Prezentul regulament intră în vigoare la 1 ianuarie 2003.”
Articolul 2
Dispoziție finală
Prezentul regulament intră în vigoare la data publicării în Jurnalul Oficial al Comunităților Europene.
Adoptat la Frankfurt pe Main, 6 iunie 2002.

Labels: 2
15
4